Diari Oficial de la Generalitat Valenciana


Sumari del DOGV 4351, del 07-10-2002 (2002/10637)

Notificació a Cortes Rodríguez y Llácer, SL. Expedient número VIVI/040501/452.
------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10478


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Cortes Rodríguez y Llácer, SL. Expedient número VIVI/040501/452. [2002/M10311]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació de la proposta de resolució a Cortes Rodríguez y Llácer, SL, amb expedient VIVI/040501/452.
  
Per orde de l'instructor del procediment sancionador referenciat, als efectes que establix el Reglament d'Habitatges de Protecció Oficial, de 24 de juliol de 1968, se li dóna trasllat de la proposta de resolució d'este, que es notifica a vosté perquè en prenga coneixement, amb l'advertiment que en el termini de 15 dies, comptadors des del següent a la seua recepció, podrà al·legar tot el que considere oportú en la seua defensa, d'acord amb el que establix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que hi ha en el procediment són:
  
1.Denúncia
  
2. Informe tècnic
  
3. Orde d'obres
  
4. Plec de càrrecs
  
València, 29 de juliol de 2002.- La secretària d'actuacions. María Luisa Martí Llabata.
  
Vist el procediment sancionador VIVI/040501/452 seguit contra Cortes Rodríguez y Llácer, SL, per infracció del règim legal que regula els habitatges de protecció oficial, iniciat per orde del cap del Servici Territorial d'Arquitectura i Habitatge.
  
Resultant que són fets provats, i així es declara, que en l'habitatge situat a València, Dr. Alvaro López 21-4a, presentava les deficiències assenyalades en el plec de càrrecs.
  
Resultant que la denúncia que va donar origen a este procediment la formula en data 13.07.2001, Eva Ramos Suárez.
  
Resultant que l'instructor no considera procedent la pràctica de prova, a més de la ja practicada i que consta en l'informe tècnic.
  
Resultant que, amb data 06.03.2002, es formula a l'expedientat l'oportú plec de càrrecs.
  
Resultant que al plec de càrrecs no es formulen al·legacions.
  
Considerant que els fets continguts en el primer resultant constituïxen una falta molt greu tipificada així en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Considerant que l'expedientat és responsable davant de l'administració dels fets continguts en el primer resultant.
  
Considerant que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Considerant que és competent per a resoldre este procediment el cap del Servici Territorial d'Arquitectura i Habitatge, d'acord amb les facultats que a l'efecte li conferix el Decret del Govern Valencià 210/2001, de 18 de desembre.
  
Vists la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i del Procediment Administratiu Comú i la resta de normes de general i pertinent aplicació, l'instructor que subscriu eleva la següent
  
Proposta de resolució
  
Primer
  
Imposar a l'expedientat, com a autor d'una falta molt greu, prevista i sancionada així en l'article 6.10 de la Llei 1/1997, una multa de quatre mil dos-cents deu euros (4.210 EUR).
  
Segon
  
Obligar l'expedientat que, per si o a costa seua, realitze en el termini de 15 dies les següents obres:
  
- Procedir a la reparació de fissures en paraments verticals de menjador saló i corredor i en el sostre del dormitori principal, mitjançant picat de lluïts, instal·lació de malla de fibra de vidre fixada a ambdós parts de les fissures, nou lluït i repàs de pintura de zones reparades.
  
- En les juntes obertes en les trobades de paraments verticals del lavabo s'alçaran els taulellets, es col·locaran traves en els barandats, i es farà una nova instal·lació de taulellets idèntics als d'origen i una posterior rejuntada.
  
- Substitució de taulellets amb fissures en la cuina i en el lavabo i posterior rejuntada.